section_heading: Prednosti i nedostaci DTDa
paragraph_text: Osnovni nedostatak DTDa je što sintaksna pravila kreiranja DTD dokumenta nisu usklađena s pravilima formiranja XML dokumenta. Zbog toga program koji interpretira XML dokumente mora znati parsirati pravila oba jezika. To znatno komplicira izgradnju takvih programa. Također i ljudi koji kreiraju DTD dokument moraju pored sintaksnih pravila XML dokumenata savladati i sintaksna pravila za formiranje DTD dokumenata.<br /> DTDom se ne mogu precizno definirati pravila koja XML dokument treba zadovoljavati (npr. kardinalnost se može opisati samo na nivou "niti jedan", "jedan" ili "više elemenata", nije moguće precizno opisivanje tipa podataka (numerički znakovni,...)). <br /> S druge strane, DTD je vrlo raširen i njegova sintaksa je dosta jednostavna za korištenje što krajnjim korisnicima pojednostavljuje rad.